AMD vadītāja Lisa Su nesenā intervijā izteikusies, ka AMD Ryzen 7000 galddatoru procesori būs pieejami vēl šajā ceturksnī, kas nozīmē, ka jaunie procesori tiks izziņoti vēlākais septembrī.
AMD Ryzen 7000 procesori atnāks kopā ar AM5 platformu, kas nozīmē, ka šoreiz gan AMD procesoru lietotājiem nāksies meklēt jaunu sistēmplati. AMD Ryzen 7000 procesori tiks veidoti 5 nm, kas varētu piedāvāt pamatīgu pārsvaru pār gaidāmajiem Intel Raptor Lake procesoriem.
Pagaidām par baumām uzskatām informācija norāda uz Ryzen 9 7950X un 7900X, Ryzen 7 7700X, kā arī Ryzen 5 7600X, kas tiks izziņoti uzreiz septembrī.
Par RDNA 3 videokartēm pagaidām nekas nav precīzāk zināms, bet varam gaidīt, ka tās arī tiks izziņotas vēl šajā gadā.